
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικά Βραβεία δημοσίων υπηρεσιών. 1 

Καθιέρωση υπερωριακής εργασίας με αμοιβή, κατά τις 
απογευματινές ώρες των εργάσιμων ημερών, εργα¬ 
σίας για ένα Σύμβουλο του Γενικού Γραμματέα της 
Περιφέρειας Στερεός Ελλάδας, με σχέση εργασίας 

ιδιωτικού δικαίου, για το έτος 2006. 2 

Τροποποίηση της υπ’ αριθμ. 330379/12.12.2005 απόφασης 
«Καθορισμός διαδικασίας υποβολής και ελέγχου των 
ενστάσεων για τον προσδιορισμό των αποδεκτών 
προς ενίσχυση ποσοτήτων ελαιολάδου και επιτρα¬ 
πέζιων ελιών, ελαιοκομικής περιόδου 2004/2005». 3 

Τροποποίηση της υπ’ αριθμ. 4000/3/10-δ'/9.5.2005 κοινής 
απόφασης των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομίας και Οικονομικών, 
Εξωτερικών, Εθνικής Άμυνας, Απασχόλησης και Κοινω¬ 
νικής Προστασίας και Δημόσιας Τάξης «Παραμονή και 
εργασία ομογενών από την Αλβανία» (Β' 646). 4 


Α ΠΟΦΑΣΕΙ Σ 

Αριθμ. ΔΙΠΑ/9381 (1) 

Ειδικά Βραβεία δημοσίων υπηρεσιών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 2 και 3 του Άρθρου 9 
του ν. 3230/2004 (ΦΕΚ 44 Α711.2.2004). 

2. Τις διατάξεις του Δεύτερου Κεφαλαίου «Συλλογικά Όρ¬ 
γανα της Διοίκησης» (Άρθρα 13 -15) του Κώδικα Διοικητικής 
Διαδικασίας, που κυρώθηκε με το Άρθρο πρώτο του ν. 2690/ 
1999 (ΦΕΚ 45 Α79.3.1999). 

3. Τις διατάξεις του άρθρου 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

4. Το γεγονός ότι από τις διατάξεις της απόφασης αυτής, 
προκαλείται δαπάνη το ανώτερο ύψος της οποίας ανέρχεται 
ανά διετία στα 432.000 ευρώ, εις βάρος των πιστώσεων του 
Κ.Α.Ε. 5255 (Κάθε είδους δαπάνες για την υλοποίηση του προ¬ 
γράμματος «Πολιτεία») του προϋπολογισμού του ΥΠ.ΕΣ.Δ.Δ.Α./ 
Γ.Γ.Δ.Δ. και Η.Δ. Επίσης κάθε δύο χρόνια προκαλείται δαπάνη 
σε βάρος του Κ.Α.Ε. 0844 (Εκθέσεις, οργάνωση συνεδρίων και 
πολιτιστικών εκδηλώσεων) του ΥΠ.ΕΣ.Δ.Δ.Α./Γ.Γ.Δ.Δ. και Η.Δ. 


(Φορέας 07/150) το ύψος της οποίας δεν μπορεί να προϋπο- 
λογισθεί με ακρίβεια, καθώς εξαρτάται από τις κυμαινόμενες 
τιμές της αγοράς. Ο προϋπολογισμός της δαπάνης και η εγ¬ 
γραφή του χρηματικού ποσού, θα διενεργείται με τη συνήθη 
διαδικασία κατάρτισης του ετήσιου προϋπολογισμού. 

5. Το γεγονός ότι η έκδοση της παρούσας απόφασης, αποτε¬ 
λεί αναγκαία προϋπόθεση για την ουσιαστική αξιοποίηση των 
αποτελεσμάτων των ερευνών μέτρησης αποτελεσματικότητας, 
αποδοτικότητας και ποιότητας της λειτουργίας των δημοσίων 
υπηρεσιών, μέσω της επιβράβευσης των καλύτερων πρακτικών, 
ώστε αυτές να καταστούν παραδείγματα δράσης και για τις 
υπόλοιπες οργανώσεις του δημοσίου τομέα, αποφασίζουμε: 

Καθιερώνουμε Εθνικό Βραβείο Ποιότητας Δημοσίων Υπη¬ 
ρεσιών, Ν.Π.Δ.Δ. και Ο.Τ.Α. α' και β' Βαθμού, που διακρίνεται 
σε κατηγορίες ως ακολούθως: 

Άρθρο 1 

Κατηγορίες Βραβείων 

Οι κατηγορίες των Βραβείων των δημοσίων υπηρεσιών, 
καθορίζονται ως εξής: 

1. Γενικό Βραβείο Αποτελεσματικότητας - Αποδοτικότη¬ 
τας - Ποιότητας. 

2. Ειδικό Βραβείο Αποτελεσματικής - Αποδοτικής Λειτουργίας. 

3. Ειδικό Βραβείο Ποιότητας Παρεχόμενων Υπηρεσιών 
προς τους Πολίτες. 

4. Ειδικό Βραβείο Ικανοποίησης Ανθρώπινου Δυναμικού 
για τις Συνθήκες και το Περιβάλλον Εργασίας. 

5. Ειδικό Βραβείο Κοινωνικής Προσφοράς. 

6. Ειδικό Βραβείο Περιβαλλοντικής Ευαισθησίας. 

Άρθρο 2 

Κατηγορίες δημοσίων υπηρεσιών 

Καθορίζονται κατωτέρω, οι ειδικότερες κατηγορίες δημο¬ 
σίων υπηρεσιών, ανάλογα με τις αρμοδιότητες, την νομική 
τους φύση και τον διοικητικό τους χαρακτήρα, σε κάθε μια 
από τις οποίες, απονέμονται τα προαναφερόμενα βραβεία: 

1. Κεντρικές Υπηρεσίες (Κ.Υ.) Υπουργείων ή αυτοτελών Γ ε¬ 
νικών Γραμματειών (Γ.Γ.) ή αυτοτελών δημοσίων υπηρεσιών 
και ανεξάρτητων αρχών. 

2. Περιφέρειες. 

3. Περιφερειακές κρατικές υπηρεσίες, που λειτουργούν 
εκτός του πλαισίου της Περιφέρειας. 

4. Νομικά Πρόσωπα Δημοσίου Δικαίου (Ν.Π.Δ.Δ.). 

5. Οργανισμοί Τοπικής Αυτοδιοίκησης (Ο.Τ.Α.) α' και β' 
βαθμού. 

Άρθρο 3 

Μέθοδος αξιολόγησης 

1. Οι δημόσιες υπηρεσίες που συμμετέχουν στη διαδικασία 
βράβευσης, κρίνονται με γνώμονα την επιτυχημένη εφαρ¬ 
μογή του Κοινού Πλαισίου Αξιολόγησης (Κ.Π.Α.). Οι κατηγο- 

ρίες των Βραβείων, έτσι όπως καθορίζονται στο άρθρο 1 
της παρούσας απόφασης, αντιστοιχούν τόσο στην συνολική 
εφαρμογή του Κ.Π.Α., όσο και στα επιμέρους κριτήρια που 
θέτει το Κ.Π.Α., για την αξιολόγηση των αποτελεσμάτων της 
λειτουργίας μιας δημόσιας υπηρεσίας. 

2. Οι ενδιαφερόμενος υπηρεσίες μπορούν να υποβάλλουν 
υποψηφιότητα για όλες ή ορισμένες μόνο κατηγορίες Βρα¬ 
βείων. Σε κάθε περίπτωση, η εφαρμογή του Κ.Π.Α. θα έχει 
συνολικό χαρακτήρα (δηλαδή θα εφαρμοστεί για όλα τα 
Κριτήρια Αξιολόγησης) αλλά ανάλογα με την Κατηγορία ή 
Κατηγορίες, που έχει θέσει υποψηφιότητα η κάθε υπηρεσία, 
θα ληφθούν υπόψη τα αντίστοιχα κριτήρια του Κ.Π.Α., κατά 
την εξέταση της αναφοράς αξιολόγησης από την Επιτροπή 
του άρθρου 5 της παρούσας απόφασης. 

Άρθρο 4 

Διαδικασία υποβολής αιτήσεων υποψηφιότητας 
και διενέργειας της αξιολόγησης 

1. Με εγκύκλιο-πρόσκληση του Υπουργού Εσωτερικών, 
Δημόσιας Διοίκησης και Αποκέντρωσης, η οποία εκδίδεται 
εντός του μηνός Ιανουάριου κάθε δεύτερου έτους, καλούνται 
οι δημόσιες υπηρεσίες, τα Ν.Π.Δ.Δ. και οι Ο.Τ.Α. α' και β' βαθ¬ 
μού που επιθυμούν, να υποβάλλουν αιτήσεις υποψηφιότητας 
- σε ειδικά διαμορφωμένο έντυπο - για τα Βραβεία, έως το 
τέλος Φεβρουάριου του ιδίου έτους, στην Διεύθυνση Ποιό¬ 
τητας και Αποδοτικότητας (ΔΙ.Π.Α.) του ΥΠ.ΕΣ.Δ.Δ.Α. Η ΔΙΠΑ 
έχει την αρμοδιότητα διεκπεραίωσης όλων των σχετικών 
διαδικασιών και συντονισμού των εμπλεκόμενων φορέων. Με 
την εγκύκλιο προσδιορίζονται οι κατηγορίες των Βραβείων 
(Άρθρο 1 της παρούσας) και Υπηρεσιών (Άρθρο 2 της παρού¬ 
σας) για τις οποίες κάθε φορά ενεργοποιείται η διαγωνιστική 
διαδικασία. Η συγκεκριμένη εγκύκλιος - πρόσκληση θα εκδο- 
θεί για πρώτη φορά τον Ιανουάριο του έτους 2007. 

2. Εντός των επόμενων πέντε (5) μηνών (δηλαδή από Μάρ¬ 
τιο έως και Ιούλιο) του έτους της διαγωνιστικής διαδικασίας, 
οι υπηρεσίες που υπέβαλλαν υποψηφιότητα, αξιολογούν τον 
τρόπο λειτουργίας τους, καθώς και τα αποτελέσματα αυτής, 
με βάση την εφαρμογή του Κ.Π.Α. Η διαδικασία εφαρμογής, 
διεκπεραιώνεται σε στενή συνεργασία με την ΔΙ.Π.Α., η οποία 
αναλαμβάνει την ενημέρωση - πληροφόρηση και εκπαίδευση 
των μελών της Ομάδας Αξιολόγησης, που συγκροτείται από 
κάθε υποψήφια υπηρεσία, καθώς και την άμεση παρακολού¬ 
θηση της διαδικασίας εφαρμογής του Κ.Π.Α., παρεμβαίνοντας 
όταν και όπου καταστεί αυτό αναγκαίο, προκειμένου να 
βοηθήσει στην ομαλή διεκπεραίωσή της. 

Άρθρο 5 

Συγκρότηση Επιτροπής Αξιολόγησης Υποψηφιοτήτων 

Στην ΓΓΔΔ και ΗΔ συνιστάται επταμελής Επιτροπή Αξιολό¬ 
γησης Υποψηφιοτήτων για τα Ειδικά Βραβεία των δημοσίων 
υπηρεσιών, η οποία αποτελείται από: 

1. Έναν (1) Καθηγητή Διοικητικής Επιστήμης ελληνικού ή 
αλλοδαπού πανεπιστημίου, ως Πρόεδρο. 

2. Τον Προϊστάμενο της Γενικής Διεύθυνσης Διοικητικού 
Εκσυγχρονισμού της Γ.Γ.Δ.Δ. και Η.Δ., ως μέλος, ο οποίος 
αναπληρώνει τον Πρόεδρο όταν απουσιάζει. 

3. Τον Προϊστάμενο της ΔΙΠΑ της Γ.Γ.Δ.Δ. και Η.Δ., ως μέλος. 

4. Έναν (1) εκπρόσωπο της Ανώτατης Διοίκησης Ενώσεων 
Δημοσίων Υπαλλήλων (Α.Δ.Ε.Δ.Υ.) ως μέλος. 

5. Έναν (1) εκπρόσωπο της Ένωσης Νομαρχιακών Αυτοδι¬ 
οικήσεων Ελλάδας (Ε.Ν.Α.Ε.) ως μέλος. 

6. Έναν (1) εκπρόσωπο της Κεντρικής Ένωσης Δήμων και 
Κοινοτήτων Ελλάδας (Κ.Ε.Δ.Κ.Ε.) ως μέλος. 

7. Έναν (1) εκπρόσωπο του Συνδέσμου Ελληνικών Βιομη¬ 
χανιών (Σ.Ε.Β.). 

δ.Έναν (1) εκπρόσωπο Διεθνούς Οργανισμού που ασχολεί- 
ται με τη Διοίκηση Ολικής Ποιότητας (Ε.Ρ.Ο.Μ. ή 130 ή ΕΙΡΑ 
ή ΜεΙοοΙπι ΒεΙόπάρβ κτλ). 

9.Έναν (1) ιδιώτη - εμπειρογνώμονα σε θέματα Διοίκησης 
Ολικής Ποιότητας και μέτρησης ικανοποίησης πολιτών. 


Το ΥΠ.ΕΣ.Δ.Δ.Α. εντός του μηνός Ιανουάριου κάθε δεύτερου 
έτους, με έγγραφό του ζητεί από τους ανωτέρω φορείς, 
να ορίσουν τους εκπροσώπους τους στην Επιτροπή, εντός 
τριάντα (30) ημερών. Αν η προθεσμία παρέλθει άπρακτη, η 
Επιτροπή συγκροτείται σε σώμα και λειτουργεί κανονικά με 
όσους εκπροσώπους φορέων έχουν οριστεί. 

Εισηγητές στην Επιτροπή, είναι οι Προϊστάμενοι των Τμη¬ 
μάτων της ΔΙ.Π.Α. Η Γραμματεία της Επιτροπής, αποτελείται 
από υπαλλήλους της ΔΙ.Π.Α. 

Ο ορισμός μελών, εισηγητών και γραμματείας της Επι¬ 
τροπής και η αμοιβή αυτών, διενεργείται με κοινή απόφαση 
των Υπουργών ΕΣ.Δ.Δ.Α. και Οικονομίας και Οικονομικών. Η 
Επιτροπή, λειτουργεί σύμφωνα με όσα προβλέπει ο Κώδικας 
Διοικητικής Διαδικασίας (ν. 2690/1999) για τη λειτουργία των 
συλλογικών οργάνων της διοίκησης, καθώς και σύμφωνα με 
τις διατάξεις του Κανονισμού Λειτουργίας της, τον οποίο 
εκδίδει η ίδια κατά την πρώτη λειτουργία της. 

Άρθρο 6 

Διαδικασία εξέτασης 
υποψηφιοτήτων και ανάδειξης νικητών 

1. Μετά τη λήξη των διαδικασιών εφαρμογής του Κ.Π.Α., 
σε όλες τις υποψήφιες υπηρεσίες για τα Βραβεία, οι ανα¬ 
φορές αξιολόγησης κάθε μιας αποστέλλονται στην ΔΙΠΑ, η 
οποία προβαίνει στην σχετική επεξεργασία και κωδικοποίηση 
όλων των στοιχείων. Αναφορές αξιολόγησης, οι οποίες συ¬ 
γκεντρώνουν γενική βαθμολογία (σύμφωνα με τις σχετικές 
προβλέψεις του Κ.Π.Α.) χαμηλότερη των πενήντα ενός (51) 
βαθμών (η άριστη βαθμολογία του Κ.Π.Α. είναι 100 βαθμοί), 
αποκλείονται από τη συνέχεια της διαδικασίας - ανεξάρτητα 
από το αν σε ορισμένα κριτήρια συγκεντρώνουν βαθμολογία 
ανώτερη των πενήντα ενός (51) βαθμών - αφού δεν μπορούν 
να χαρακτηριστούν συνολικά ως επιτυχημένες εφαρμογές. 
Τους μήνες Σεπτέμβριο και Οκτώβριο κάθε έτους, η Επιτροπή 
Αξιολόγησης Υποψηφιοτήτων του προηγούμενου Άρθρου 5 
της παρούσας Απόφασης, εξετάζει τις αναφορές αξιολόγησης 
των υποψηφίων για τα Ειδικά Βραβεία Υπηρεσιών, που έχουν 
βαθμολογία άνω των πενήντα ενός (51) βαθμών, καθώς και το 
σχετικό συνοδευτικό υλικό τεκμηρίωσης. Μπορεί επίσης, να 
καλεί τις Ομάδες Αξιολόγησης των υποψηφίων υπηρεσιών να 
παρουσιάσουν και προφορικά τις αναφορές αξιολόγησης και 
να απαντήσουν σε ερωτήσεις των μελών της Επιτροπής. 

2. Έργο της Επιτροπής είναι η εξέταση της συμβατότητας της 
βαθμολογίας που έχει τεθεί από την ομάδα αξιολόγησης κάθε 
υπηρεσίας, με το επίσημο υλικό τεκμηρίωσης που την συνοδεύει 
και την υποστηρίζει. Σε περίπτωση που διαπιστωθεί αναντιστοιχία 
μεταξύ βαθμολόγησης και τεκμηρίωσης, εξαιτίας της ανεπάρκειας 
του επίσημου υλικού που προσκομίζεται, μπορεί να απορριφθεί 
η υποψηφιότητα, λόγω ολικής ή μερικής έλλειψης ανταπόκρισης 
της αξιολόγησης προς τις πραγματικές συνθήκες. 

3. Από τις υπόλοιπες υποψηφιότητες, που παραμένουν 
στην διαγωνιστική διαδικασία, αφού εκτιμηθεί η επάρκεια 
του υλικού τεκμηρίωσης και η αντιστοιχία της βαθμολογίας 
με την πραγματική τους κατάσταση, προκρίνονται ως νι¬ 
κήτριες αυτές που συγκεντρώνουν τον μεγαλύτερο βαθμό, 
στα συγκεκριμένα και αντίστοιχα - ανά Κατηγορία Βραβείων 
- Κριτήρια αξιολόγησης του Κ.Π.Α. 

4. Με την ολοκλήρωση των διαδικασιών αξιολόγησης των 
υποψηφιοτήτων για τα Βραβεία, η Επιτροπή αποφασίζει για 
την ανάδειξη των νικητών ανά Κατηγορία Βραβείου και ανά 
κατηγορία δημοσίων υπηρεσιών (σύμφωνα με τις προβλέψεις 
των Άρθρων 1 και 2 της παρούσας απόφασης). Σε κάθε κατη¬ 
γορία ανακηρύσσονται τρεις νικητές (Ιο, 2ο και 3ο βραβείο). 

5. Οι Υπηρεσίες που βραβεύονται ενημερώνονται σχετικά, 
με έγγραφο του ΥΠ.ΕΣ.Δ.Δ.Α. Με όμοιο τρόπο, ενημερώνονται 
για τα αποτελέσματα της διαγωνιστικής διαδικασίας, όλοι 
οι φορείς του δημόσιου τομέα. Στα αποτελέσματα δίδεται 
ευρεία δημοσιότητα με κάθε διαθέσιμο μέσο. 

Άρθρο 7 

Απονομή βραβείων - Οικονομική 
ενίσχυση υπηρεσιών που διακρίνονται 

1. Τον Δεκέμβριο του έτους της διαγωνιστικής διαδικασίας, 
σε ειδική τελετή που διοργανώνεται από το ΥΠ.ΕΣ.Δ.Δ.Α., 
απονέμονται στις διακριθείσες υπηρεσίες, σχετικά πιστοποι¬ 
ητικά βράβευσης, συνοδευόμενα από βραβείο, η μορφή του 
οποίου θα καθοριστεί με ευθύνη του ΥΠ.ΕΣ.Δ.Δ.Α., κατόπιν 
διενέργειας σχετικού εικαστικού διαγωνισμού. Οι δαπάνες 
διοργάνωσης της τελετής, καλύπτονται από πιστώσεις των 
Κ.Α.Ε. 0844 (Εκθέσεις, οργάνωση συνεδρίων και πολιτιστι¬ 
κών εκδηλώσεων) και 5255 (Κάθε είδους δαπάνες για την 
υλοποίηση του Προγράμματος «Πολιτεία») του ΥΠ.ΕΣ.Δ.Δ.Α./ 
Γ.Γ.Δ.Δ. και Η.Δ. (Φορέας 07 - 150). 

2. Οι υπηρεσίες στις οποίες απονέμεται το Ιο, 2ο και 3ο 
βραβείο κάθε Κατηγορίας, δικαιούνται οικονομικής ενίσχυ¬ 
σης ύψους 5.000, 4.000 και 3.000 ευρώ αντίστοιχα. Τα ποσά 
αυτά μεταφέρονται από τις πιστώσεις του προϋπολογισμού 
του Υπουργείου Εσωτερικών Δημόσιας Διοίκησης και Απο¬ 
κέντρωσης/ Γ.Γ.Δ.Δ. και Η.Δ. (Φορέας 07 - 150) σε Κ.Α.Ε. του 
προϋπολογισμού κάθε βραβευθείσας υπηρεσίας, τον οποίο 
υποδεικνύει η ίδια. Η διαδικασία αυτή διεκπεραιώνεται εντός 
του επομένου έτους, από το έτος βράβευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μα'ΐου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ ΓΙΩΡΓΟΣ ΑΛΟΓΟΣΚΟΥΦΗΣ 
-♦- 

Αριθμ. 19626 (2) 

Καθιέρωση υπερωριακής εργασίας με αμοιβή, κατά τις απο¬ 
γευματινές ώρες των εργάσιμων ημερών, εργασίας για 
ένα Σύμβουλο του Γενικού Γραμματέα της Περιφέρειας 
Στερεός Ελλάδας, με σχέση εργασίας ιδιωτικού δικαί¬ 
ου, για το έτος 2006. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 297/ 
Α/23.12.2003) «Μισθολογικές ρυθμίσεις λειτουργών και υπαλ¬ 
λήλων του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος και 
άλλες συναφείς διατάξεις». 

2. Τις διατάξεις του ν. 2503/1997 «Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ 107/Α/30.5.1997). 

3. Του άρθρου 90 «Ελεγχος των δαπανών που προκαλούν 
οι κανονιστικές διοικητικές πράξεις» του Κώδικα Νομοθε¬ 
σίας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ/τος 63/2005 (ΦΕΚ 
98/Α/22.4.2005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

4. Την υπ’ αριθμ. 2/14708/0022/21.3.2005 εγκύκλιο του Γενι¬ 
κού Λογιστηρίου του Κράτους. 

5. Το υπ’ αριθμ. 420/18.1.2006 έγγραφο της Περιφέρειας 
Στερεός Ελλάδας και των συνημμένων σ’ αυτό, πίνακα προ¬ 
γραμματισμού και της σχετικής βεβαίωσης της Υ.Δ.Ε. στο 
Νομό Φθιώτιδας. 

6. Την ανάγκη απασχόλησης, ενός Συμβούλου του Γενικού 
Γραμματέα της Περιφέρειας Στερεός Ελλάδας, με σχέση 
εργασίας ιδιωτικού δικαίου ορισμένου χρόνου, πέραν του 
κανονικού ωραρίου, κατά τις απογευματινές ώρες των ερ¬ 
γασίμων ημερών Δευτέρα έως Παρασκευή, για το έτος 2006, 
λόγω υπηρεσιακών αναγκών. 


7. Την υπ’ αριθμ. 260/20.2.2006 απόφαση της Περιφερειακής 
Διεύθυνσης Κοινωνικής Επιθεώρησης Εργασίας Στερεός Ελ¬ 
λάδας, με την οποία εγκρίθηκε η υπερωριακή απασχόληση του 
ανωτέρω, μέχρι του νομίμου ορίου των 120 ωρών ετησίως. 

8. Την υπ’ αριθμ. 3287/29.3.2006 απόφαση του Τμήματος 
Χρονικών Ορίων του Υπουργείου Απασχόλησης και Κοινωνι¬ 
κής Προστασίας, με την οποία εγκρίθηκαν για τον ανωτέρω 
Σύμβουλο μέχρι διακόσιες (200) ώρες συνολικά, πέραν του 
νομίμου ορίου των 120 ωρών ετησίως (ΦΕΚ 414/Β/10.4.2006). 

9. Την ύπαρξη εγγεγραμμένης πίστωσης για το σκοπό αυτό, 
ύψους οκτώ χιλιάδων (8.000) ευρώ, στον ΚΑΕ 0511 του φορέα 
908-50/061 του προϋπολογισμού της της Περιφέρειας Στερεός 
Ελλάδας, έτους 2006, σε βάρος της οποίας προκαλείται δα¬ 
πάνη ίση με τρεις χιλιάδες εξακόσια (3.600) ευρώ περίπου. 

10. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/Α/ 
24.3.2004) κοινή απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης», αποφασίζουμε: 

Καθιερώνουμε υπερωριακή εργασία με αμοιβή, πέραν της 
υποχρεωτικής, για έναν Σύμβουλο του Γενικού Γραμματέα 
της Περιφέρειας Στερεός Ελλάδας, με σχέση εργασίας ιδιω¬ 
τικού δικαίου ορισμένου χρόνου, μέχρι τριακόσιες είκοσι (320) 
ώρες συνολικά, για το έτος 2006 και μέχρι τριάντα τέσσερις 
ώρες το μήνα, σύμφωνα και με τον πίνακα προγραμματισμού 
υπερωριακής εργασίας της ανωτέρω Περιφέρειας. 

Η απόφαση αυτή ισχύει αναδρομικά ένα (1) μήνα από τη δημο¬ 
σίευσή της στην Εφημερίδα της Κυβερνήσεως μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μα'ΐου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθμ. 278607 (3) 

Τροποποίηση της υπ’ αριθμ. 330379/12.12.2005 απόφασης «Κα¬ 
θορισμός διαδικασίας υποβολής και ελέγχου των ενστά¬ 
σεων για τον προσδιορισμό των αποδεκτών προς ενί¬ 
σχυση ποσοτήτων ελαιολάδου και επιτραπέζιων ελιών, 
ελαιοκομικής περιόδου 2004/2005». 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τ ις διατάξεις: 

α) Τ ου άρθρου 22 παρ. 3 του ν. 992/1979 «Περί οργανώσεως των 
διοικητικών υπηρεσιών δια την εφαρμογήν της Συνθήκης Προσχω- 
ρήσεως της Ελλάδος εις τας Ευρωπαϊκός Κοινότητας και ρυθμί- 
σεως συναφών θεσμικών και οργανωτικών θεμάτων» (Α 280). 

β) Του άρθρου 1 παρ. 1, 2 και 3 του ν. 1338/1983 «Εφαρμογή 
του Κοινοτικού Δικαίου» (Α 34), όπως τροποποιήθηκε από το 
άρθρο 6 του ν. 1440/1984 «Συμμετοχή της Ελλάδος στο κεφά¬ 
λαιο, στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής Κοινό¬ 
τητας Άθρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α 70) και το άρθρο 65 του ν. 1892/1990 «Για τον εκ¬ 
συγχρονισμό και την ανάπτυξη και άλλες διατάξεις» (Α 101). 

γ) Του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το άρθρο 
πρώτο του π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά όργανα» (Α 98). 

δ) Των Καν(ΕΟΚ) του Συμβουλίου 136/1966,2261/1984,2262/1984 
και του Καν(ΕΚ) της Επιτροπής 2366/1998 όπως αυτοί ισχύουν. 

στ) Του άρθρου 8 του Καν(ΕΚ) 1258/1999 «Περί χρηματο- 
δοτήσεως της κοινής γεωργικής πολιτικής». 

ε) Του κανονισμού περί οργανωτικής διάρθρωσης και λει¬ 
τουργίας των υπηρεσιών του Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και Εγ¬ 
γυήσεων (ΟΠΕΚΕΠΕ- Ν.Π.Ι.Δ.) (Β' 1104). 

ζ) Της υπ’ αριθμ. 371380/2001 απόφασης του Υπουργού 
Γεωργίας -περί καταργήσεως της ΓΕ.ΔΙ.ΔΑ.ΓΕ.Π.» (Β' 1102). 

η) Της υπ’ αριθμ. 379286/2001 απόφασης του Υπουργού Γεωργίας 
/Εγκριση του ΟΠΕΚΕΠΕ ως Οργανισμού Πληρωμών» (Β' 1102) 
θ) Της υπ’ αριθμ. 295530/5.10.2004 απόφασης των Υπουργών 
Εσωτερικών, Δημόσιας Διοίκησης και Αποκέντρωσης, Οικονο¬ 
μίας και Οικονομικών και Αγροτικής Ανάπτυξης και Τροφίμων 
«Συμπληρωματικά μέτρα για την εφαρμογή του κοινοτικού κα¬ 
θεστώτος ενίσχυσης στην παραγωγή ελαιόλαδου» (Β' 1511). 

ι) Της υπ’ αριθμ. 96832/27.10.2004 Εγκυκλίου του ΟΠΕΚΕΠΕ 
περί λεπτομερειών εφαρμογής του καθεστώτος ενίσχυσης 
στη παραγωγή ελαιολάδου για την ελαιοκομική περίοδο 
2003/2004 και 2004/2005. 

ια) Της υπ’ αριθμ. Υ132/11.10.2004 κοινής απόφασης του 
Πρωθυπουργού και Υπουργού Αγροτικής Ανάπτυξης και Τρο¬ 
φίμων «Ανάθεση αρμοδιοτήτων στον Υφυπουργό Αγροτικής 
Ανάπτυξης και Τροφίμων Αλέξανδρο Κοντό» (Β 1533). 

ιβ) Της υπ’ αριθμ. 310285/7.10.2005 απόφασης του Υπουργού 
Αγροτικής Ανάπτυξης και Τροφίμων περί καθορισμού αποδό¬ 
σεων των Ομοιογενών Ελαιοκομικών Ζωνών (ΟΕΖ) και των κρι¬ 
τηρίων για τον προσδιορισμό των αποδεκτών προς ενίσχυση 
ποσοτήτων ελαιολάδου, περιόδου 2004/2005 (Β' 1552). 

ιγ) Της υπ’ αριθμ. 330379/12.12.2005 απόφασης «Καθορισμός 
διαδικασίας υποβολής και ελέγχου των ενστάσεων για τον προσ¬ 
διορισμό των αποδεκτών προς ενίσχυση ποσοτήτων ελαιολάδου 
και επιτραπέζιων ελιών, ελαιοκομικής περιόδου 2004/2005». 

2. Την υπ’ αριθμ. 44076/8.5.2006 εισήγηση του ΟΠΕΚΕΠΕ. 

3. Το γεγονός ότι από τις διατάξεις της παρούσης απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο μόνο 

Η δεύτερη παράγραφος του άρθρου 3 της υπ’ αριθμ. 
330379/12.12.2005 απόφασης, αντικαθίσταται με το ακόλου¬ 
θο κείμενο: 

«Ενστάσεις επί των αναγραφομένων στις καταστάσεις 
αποδεκτών ποσοτήτων προς ενίσχυση γίνονται δεκτές, εντός 
δέκα (10) εργάσιμων ημερών από την ημέρα την ανάρτησης 
των καταστάσεων. Καταληκτική ημερομηνία υποβολής των 
αιτήσεων θεραπείας ορίζεται η 12.5.2006». 

Κατά τα λοιπά ισχύει η υπ’ αριθμ. 330379/12.12.2005 απόφαση. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάίου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 
-♦- 

Αριθμ. 4000/3/10-νβ' (4) 

Τροποποίηση της υπ’ αριθμ. 4000/3/10-δ'/9.5.2005 κοινής από¬ 
φασης των Υπουργών Εσωτερικών, Δημόσιας Διοίκησης 
και Αποκέντρωσης, Οικονομίας και Οικονομικών, Εξω¬ 
τερικών, Εθνικής Άμυνας, Απασχόλησης και Κοινωνικής 
Προστασίας και Δημόσιας Τάξης «Παραμονή και εργα¬ 
σία ομογενών από την Αλβανία» (Β' 646). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ - ΕΞΩΤΕΡΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τη διάταξη της παρ. 4 του άρθρου 17 του ν.1975/1991 
«Είσοδος - έξοδος, παραμονή, εργασία, απέλαση αλλοδαπών, 


διαδικασία αναγνώρισης αλλοδαπών προσφύγων και άλλες 
διατάξεις» (Α' 184). 

2. Το άρθρο 90 του Κώδικα Νομοθεσίας για την Κυβέρνη¬ 
ση και τα κυβερνητικά όργανα, που κυρώθηκε με το άρθρο 
πρώτο του π.δ/τος 63/2005 (Α' 98). 

3. Τις διατάξεις του π.δ.81/2002 «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουργείο 
Οικονομίας και Οικονομικών» (Α' 57). 

4. Την υπ’ αριθμ. 3793Θ/ΔΙΟΕ 1264/14.10.2005 απόφαση του 
Πρωθυπουργού και τον Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (Β' 1432), όπως ισχύει. 

5. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη ύψους σε βάρος του κρατικού 
προϋπολογισμού, αποφασίζουμε: 

Άρθρο 1 

1. Η παράγραφος 3 του άρθρου 1 της υπ’ αριθμ. 4000/ 3/10- 
δ'/9.5.2005 απόφασής μας (Β' 646) αντικαθίσταται ως εξής: 

«3. Ως υπηρεσίες υποδοχής των δικαιολογητικών και έκδο¬ 
σης των ανωτέρω εγγράφων ορίζονται τα οικεία Τμήματα 
Αλλοδαπών για τους διαμένοντες στην περιοχή δικαιοδοσίας 
των Αστυνομικών Διευθύνσεων Αττικής και Θεσσαλονίκης 
και η υπηρεσία που χειρίζεται θέματα αλλοδαπών στην έδρα 
των Αστυνομικών Διευθύνσεων ή Υποδιευθύνσεων για τους 
διαμένοντες στην περιοχή δικαιοδοσίας των Γ ενικών Αστυ¬ 
νομικών Διευθύνσεων Περιφέρειας». 

2. Η περίπτωση δ' της παραγράφου 5 του άρθρου 2 της 
ιδίας ως άνω απόφασής μας αντικαθίσταται ως εξής: 

«δ. Ειδική Επιτροπή Ομογενών Θεσσαλονίκης με έδρα τη 
Διεύθυνση Αλλοδαπών Θεσσαλονίκης, η οποία εξετάζει τις 
υποβαλλόμενες αιτήσεις στις υπηρεσίες που υπάγονται στη 
Γ ενική Αστυνομική Διεύθυνση Θεσσαλονίκης και στις Γ ενικές 
Αστυνομικές Διευθύνσεις Περιφέρειας Ανατολικής Μακεδονί¬ 
ας και Θράκης, Κεντρικής Μακεδονίας, Δυτικής Μακεδονίας 
και Θεσσαλίας». 

3. Η παράγραφος 2 του άρθρου 5 της ανωτέρω απόφασής 
μας αντικαθίσταται ως εξής: 

«2. Ο ενδιαφερόμενος δικαιούται, εντός δέκα ημερών από 
την κοινοποίηση της απορριπτικής απόφασης, να ασκήσει 
προσφυγή, ενώπιον του κατά τόπο αρμόδιου Αστυνομικού 
Διευθυντή ή Διευθυντή Αλλοδαπών». 

4. Η παράγραφος 3 του άρθρου 5 της ιδίας ως άνω Από¬ 
φασής μας αντικαθίσταται ως εξής: 

«3. Η Άδεια Διαμονής Ενιαίου Τύπου και το Ε.Δ.Τ.Ο. δύνα- 
ται να ανακαλούνται για τους λόγους της παραγράφου 1, 
με αιτιολογημένη απόφαση του Διευθυντή της κατά τόπο 
αρμόδιας Αστυνομικής Διεύθυνσης ή Διεύθυνσης Αλλοδαπών, 
η οποία κοινοποιείται στον ενδιαφερόμενο». 

Άρθρο 2 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2006 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

